සංගීතය මෙහෙයවනු ලබන්නේ ජයන්ත රත්නායක විසිනි.ධර්මජිත් පුනර්ජීව විසින් රචිත යථාර්ථවාදී මහා සිනමා ආඛ්‍යාන ප්‍රභාස්වර කළ නළුවරයාගේ ‘ප්‍රාග්ධනය’ කෘතිය ද එදින එළි දැක්වීම විශේෂත්වයකි.සිනමා සක්විති ගාමිණී ෆොන්සේකා රඟපෑ චිත්‍රපට නාමාවලිය සහ ඔහු ලද සම්මාන පිළිබඳ විස්තර ඇතුළත් සමරු ඵලකයක් මෙම 30 වැනිදා සවස 5.00 ට මරදාන එල්ෆින්ස්ටන් රඟහල අසල පිහිටි ගාමිණී ෆොන්සේකා පිළිරුව අභියස දී විවෘත කෙරේ.කලා ලංකා පදනමේ සභාපති මහජන කටයුතු සම්බන්ධතා අමාත්‍ය මර්වින් සිල්වා සුරතින් මෙම සමරු ඵලකය නිරාවරණය වන අතර එම උත්සව සභාවේ වැඩ කටයුතු සම්බන්ධීකරණය කරනු ලබන්නේ එහි ලේකම් නාගරික මන්ත්‍රී සමන් අබේගුණවර්ධන විසිනි.කලාකරුවන්, විද්වතුන් හා ගාමිණී ෆොන්සේකා සහෘදයන් මෙන්ම පවුල් සමීපතමයන් මෙම අවස්ථාවට සහභාගි වන අතර ඒ සඳහා සැමට විවෘත ආරාධනාවක් කෙරේ.දෙහිවල හිල් වීදිය, සිනමා සක්විති ගාමිණී ෆොන්සේකා මාවත යනුවෙන් මෙම 30 වැනිදා උදේ 10.00 ට නම් කෙරේ.